
 15.2.2017
 BG
 Официален вестник на Европейския съюз
 L 38/37
 РЕГЛАМЕНТ ЗА ИЗПЪЛНЕНИЕ (ЕС) 2017/256 НА КОМИСИЯТА
 от 14 февруари 2017 година
 за изменение на Регламент за изпълнение (ЕС) 2016/1150 за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на националните програми за подпомагане в лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 54, букви а), в) и д) от него,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 (2) на Съвета, и по-специално член 62, параграф 2, буква а) от него,
 като има предвид, че:
 (1)
 Член 1, параграф 1 от Регламент за изпълнение (ЕС) 2016/1150 на Комисията (3) предвижда, че проектът на програма за подпомагане, посочен в член 41, параграф 1 от Регламент (ЕС) No 1308/2013, се отнася за петте финансови години, от 2014 г. до 2018 г. За да се осигури приемственост между програмите за подпомагане, следва да се изготви проект на нова петгодишна програма за подпомагане за финансовите години от 2019 до 2023 г. Предвид факта, че настоящата многогодишна финансова рамка осигурява финансирането на ОСП до 2020 г., необходимо е да се предвиди резерва относно наличността на финансови средства от 2021 г. нататък. В интерес на последователността е необходимо да се определят образци за представянето на националните програми за подпомагане за периода 2019—2023 г.
 (2)
 В член 4, параграф 3 и член 5, параграф 3 от Регламент за изпълнение (ЕС) 2016/1150 е уместно терминът „бенефициер“ да се замени с термина „заявител“, тъй като разпоредбите в тях се отнасят до процедурата за подаване на заявление. Освен това последният термин следва да се добави в член 30, параграф 1 и параграф 2, буква а), тъй като тези разпоредби засягат наред с другото административните проверки на заявленията за подпомагане.
 (3)
 Уместно е също така да се изменят приложения I — V към Регламент за изпълнение (ЕС) 2016/1150, за да се съгласуват наименованията на мерките с формулировката, използвана в диспозитива на същия регламент, а по отношение на мярката за насърчаване — да се уточни допълнително информацията, изисквана от държавите членки и за програмния период 2014—2018 г.
 (4)
 Поради това Регламент за изпълнение (ЕС) 2016/1150 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2016/1150 се изменя, както следва:
 1)
 В член 1 параграф 1 се заменя